PLAN FOR CULTURE

GSK Kerempuh: SMRT NA DOPUSTU
2024-11-07 20:00 - 21:45 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
37. GAVELLINE VEČERI
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

Popusti na grupne posjete (10 i više osoba)
Prodaja na tel. 01/4833 645, 01/4833 646

EXPOSIUM
2024-11-07 18:30 - 2024-11-09 15:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
“Exposium” je hibridni višednevni program koji uključuje prezentacije kreativnih istraživanja, procesa, eksperimenata i metodologija-u-nastajanju u različitim formatima. U trodnevnom programu “Exposiuma”, u susretu s publikom, neposrednim okolišem, neljudskim i više-no-ljudskim bićima, pojavama i anomalijama pokušat ćemo domisliti kako iz sada-i-ovdje, obilježenog višestrukim i uzastopnim krizama koje nam ne pružaju puno razloga za optimizam, misliti bolje tada-i-tamo.

Poetski jezik proširuje (naš) svijet: o čitanju, pisanju i prevođenju poezije
2024-11-07 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U suradnji s Hrvatskim P.E.N Centrom u Knjižnici Marije Jurić Zagorke održat će se književni razgovor Nataše Sardžoske i Marije Ott Franolić pod nazivom Poetski jezik proširuje (naš) svijet: o čitanju, pisanju i prevođenju poezije.

Hrvatske bajke i predaje. 55 bajki u obradi Joze Vrkića, predstavljanje knjige
2024-11-07 18:00 - 19:00
KGZ – Knjižnica i čitaonica Bogdana Ogrizovića, Trg Petra Preradovića 5, Zagreb
Promocija knjige Hrvatske bajke i predaje. 55 bajki u obradi Joze Vrkića održat će se u četvrtak, 7. studenog 2024., s početkom u 18.00 sati u Knjižnici i čitaonici Bogdana Ogrizovića, Preradovićeva ulica 5, Zagreb
U predstavljanju će sudjelovati:
Nada Vrkić
Ivana Jurić, psiholog, dječji integrativni psihoterapeut
Iris Jambrek, ilustratorica
Alenka Barišić, Srednja Europa
Knjiga nudi jedinstven uvid u bogatu hrvatsku baštinu kroz priče koje se prenose generacijama, oblikujući naše kulturno nasljeđe. Na promociji ćemo govoriti o procesu stvaranja knjige, njenom značenju za očuvanje kulturne tradicije, terapeutskom učinku bajki te važnosti očuvanja priča i bajki za buduće generacije.
Radujemo se vašem dolasku, zajedničkom druženju i uživanju u čarobnom svijetu bajki!

Održiva Ura: ESG u Fokusu, Powered by Erste
2024-11-07 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U sklopu ciklusa predavanja Održiva Ura: ESG u Fokusu – Powered by Erste, s ponosom najavljujemo treće predavanje koje će se održati u četvrtak, 7. studenog 2024. u 17:30h u Uraniji – Prostor kreacije. Tema ovog predavanja je energetska tranzicija kuće u neovisnu te pregled tržišne ponude za energetsku obnovu nekretnina.
Energetska neovisnost postaje sve važnija kako se suočavamo s rastućim izazovima klimatskih promjena, povećanjem cijena energije te potrebom za smanjenjem emisija ugljičnog dioksida. Na predavanju ćemo govoriti o tome kako moderne tehnologije i inovativni sustavi mogu pomoći da kuće i zgrade postanu energetski neovisne, smanjujući troškove energije i ekološki otisak.
Ključne teme predavanja:
Energetska tranzicija – Kako možemo transformirati kuće i zgrade da budu neovisne o centralnim energetskim sustavima?
Rješenja za energetsku obnovu nekretnina – Pregled tržišnih ponuda koje prate najnovije trendove u održivoj gradnji i obnovi zgrada.
Tehnologije i financijski poticaji – Koje tehnologije omogućuju bolju energetsku učinkovitost te koje su financijske mjere dostupne za olakšavanje investicija u obnovu nekretnina?
ESG standardi i održivo poslovanje – Kako ESG principi potiču ulaganja u energetsku obnovu te koji su dugoročni pozitivni efekti ovih investicija?
Predavači:

Ana Laslo – Voditeljica razvoja kreditnog poslovanja za privaten klijente, Erste&Steiermärkische Bank d.d.
Irena Križ Šelendić – Ravnateljica Uprave za energetsku učinkovitost u zgradarstvu, projekte i programe Europske unije
Željka Hrs Borković – Direktorica i Član uprave, SAEPTUM d.o.o.
Vjeran Piršić– Predsjednik udruge, Eko Kvarner

Moderator:

Romana Ilić, Voditeljica Udruge Urania

Predavanje je idealno za sve koji žele naučiti više o energetskoj učinkovitosti, neovisnosti i obnovi – od stručnjaka za nekretnine, arhitekata i urbanista do vlasnika nekretnina i građevinskih poduzetnika. Također, bit će korisno svima koji žele razumjeti kako ESG principi utječu na sektor nekretnina i kako se oni mogu primijeniti u svakodnevnom poslovanju i životu.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

ASAP TALKS #17 – KONKURSNE POLITIKE : ISKUSTVA IZ REGIONA
2024-11-07 17:00 - 18:30 | StartIT centar, Savska 5,, Belgrade, Serbia
StartIT Centar, Savska 5, Beograd
ASAP TALKS #17 | KONKURSNE POLITIKE : Iskustva iz regiona
Gosti:

–Roman Šilje, Udruženje hrvatskih arhitekata
-Novica Mitrović, Predsednik strukovne Komore Arhitekata Crne Gore

Tragedija od 1. 11. nas upozorava da je poslednji momenat da srpsko društvo i donosioci odluka promene pristup kako se sprovode javne investicije. Verujemo da će se istragom utvrditi činjenice i učinjeni propusti koji su doveli do gubitka 14 ljudskih života. Verujemo da su nužne promene u konkursnoj i tenderskoj politici kako se ovakve tragedije ne bi ponavljale.
Akcionim merama nedavno usvojene Nacionalne arhitektonske strategije 2023-2035 (Sl. Glasnik RS br. 48/2023)razvijeni su novi i unapređeni postojeći instrumenti i mehanizmi kojima se utiče na kvalitet arhitekture i građene sredine, izmena zakonskih i podzakonskih akata kojima se reguliše status i institucija arhitektonskog konkursa.
Kako bi kao profesionalna zajednica prepoznali sve pozitivne primere u regionalnim politikama pozvali smo kolege iz regiona da sa nama podele svoje uvide i iskustva.
Republika Hrvatska, kao zemlja članica EU, koja je svoje arhitektonske politike uskladila sa Direktivama EU, ali i Crna Gora, kao država kandidat, na putu ka članstvu u EU, učinile su u poslednjih par godina značajne korake u (re)definisanju mesta i uloge arhitekture u društvu.
Verujemo da je pravi momenat da uz pomoć kolega iz regiona mapiramo one prakse i pozitivne primere na koje možemo da se ugledamo i da primenimo i u domaćem zakonodavtsvu.

LINK ZA PRIJAVU: https://www.youtube.com/live/DaLgNk6_WRc?si=OLrhiQuCZc8z8Es5https://forms.gle/2ftS4kh72Ayc7Luq9

GSK Kerempuh: SUBOTA, NEDJELJA I PONEDJELJAK
2024-11-06 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar

Popusti na grupne posjete (10 i više osoba)
Prodaja na tel. 01/4833 645, 01/4833 646

Predavanje: Martine Regert Notre-Dame u Parizu nakon požara - ponovo otkrivanje katedrale
2024-11-06 18:00 - 19:30 | Hrvatski državni arhiv u Zagrebu, Trg Marka Marulića 21, Zagreb, 10000, Croatia (Local Name: Hrvatska)
Ubrzo nakon požara koji je zadesio parišku katedralu 15. travnja 2019., brojni znanstvenici mobilizirali su se kako bi prikupili, spasili i proučili znanstvene podatke sadržane u ostacima ranjenog spomenika. Njihova istraživanja usmjerena su na materijalne aspekte spomenika, ali i na nematerijalne, bilo da je riječ o odnosu prema baštini, pitanjima akustike i zvučnog pejzaža ili, pak, izradi digitalne kopije katedrale. U ovom izlaganju predstavit će se ta iznimna znanstvena i ljudska avantura, koja trenutno okuplja više od 150 stručnjaka s različitih, ali komplementarnih područja (povijest, povijest umjetnosti, arheologija, akustika, znanost o materijalima, antropologija itd.). Znanstvenica Martine Regert, jedna od voditeljica projekta Notre-Dame u Parizu govorit će o izazovima s kojima su se istraživači suočili, uz naglasak na prikupljeni, arhivirani, uskladišteni i istraženi materijal nakon požara, kao i o ograničenjima tipičnim za tu vrst istraživanja. Posebna pažnja posvetit će se podrijetlu materijala i načinima njihove nabave tijekom srednjeg vijeka. Bit će riječi o povijesti izgradnje katedrale s naglaskom na materijale korištene pri izgradnji, posebno na drvo i željezne elemente. Prikazat će se kako drvo može biti vrijedan izvor podataka o klimatskim promjenama u srednjem vijeku. Doista, kada katedrala 8. prosinca 2024. godine ponovo otvori vrata, to neće biti samo obnovljena građevina, već nanovo otkriveni spomenik. Zahvaljujući istraživanjima u proteklih pet godina, Notre-Dame je od jedne od najslabije poznatih katedrala izrasla u spomenik koji razumijemo do u detalje.
Martine Regert voditeljica je istraživanja u Nacionalnom centru znanstvenih istraživanja (CNRS) u Nici (Francuska) u Laboratoriju za kulture i okoliš (CEPAM). Također je radila kao zamjenica znanstvenog ravnatelja Instituta za ekologiju i okoliš CNRS-a između 2017. i 2021. Diplomirana kemičarka, doktorica znanosti iz područja prapovijesti, kvalificirana u vođenju istraživanja u području kemije, razvija interdisciplinarna istraživanja kulturne baštine i arheoloških materijala. Trenutno je u sklopu CNRS-a zadužena za suvođenje znanstvenog projekta Notre-Dame u Parizu s Philippeom Dillmannom, Pascalom Liévauxom i Aline Magnien te zajedno s njima u tom kontekstu potpisuje rad „Notre-Dame u Parizu. Znanost na djelu” (zajedničko izdanje CNRS-a, Ministarstva kulture i naklade Le cherche midi).
Predavanje na francuskom uz konsekutivni prijevod. Ulaz je slobodan.
Organizatori: Društvo povjesničara umjetnosti Hrvatske, Veleposlanstvo Republike Francuske u Hrvatskoj, Francuski institut Zagreb

ISPOD BINE sound art festival
2024-11-06 - 2024-11-09 | Dom mladih Split, Ulica Slobode 28, Split, -, 21000, Croatia (Local Name: Hrvatska)
Deveti ISPOD BINE, sound art festival, od 6. do 9. studenog u Domu mladih u Splitu, predstavlja međunarodna gostovanja i nove suradnje umjetnika zvuka; rezidencije, radionice, izložbe i izvedbe

Splitski Dom mladih ponovno postaje središte suvremene zvukovne umjetnosti kroz deveto izdanje sound art festivala ISPOD BINE, koji će se održati od 6. do 9. studenog. Ovaj renomirani festival nastavlja promicati inovativne umjetničke prakse, okupljajući umjetnike iz cijelog svijeta, te donosi bogat program koji uključuje svjetske premijere, rezidencije, radionice, izložbe i izvedbe.
Festival započinje 6. studenog u 20 sati otvaranjem instalacije Tonija Meštrovića pod nazivom Odzvuk od zvuka (amfiteatri), 14-kanalnom prostorno-zvučnom instalacijom koja će se protezati kroz mali i veliki amfiteatar Doma mladih, moći će se razgledati svaki dan do završetka festivala, te poziva na interakciju ostale sudionike festivala i publiku. Monumentalni prostor amfiteatara svojim akustičkim specifičnostima, postaje rezonantni instrument unutar kojeg se realizira ovaj zvučni rad, koji kroz feedback sa svih audio izvora doživljava softverske manipulacije i distribucije unutar sustava. Prvog dana festivala u 22 sata slijedi nastup Valeria Tricolija u prostoru po kojem je festival i dobio ime, ispod bine, s radom For Old Times Sake. Globalno poznati i vrlo aktivni sound art umjetnik porijeklom sa Sicilije, Tricoli, koristi legendarni analogni uređaj Nagra 4.2, kombinira njegove uzorke i manipulaciju zvuka u stvarnom vremenu, stvarajući hibridne analogno-digitalne zvučne pejzaže.
Drugog dana, 7. studenog, program festivala započinje otvaranjem audio-vizualne instalacije Sudden Amplitude Roba Mazureka, svjetski poznatog umjetnika koji spaja eksperimentalni jazz, elektroniku i vizualnu umjetnost, nazivajući se “apstraktivistom”. Mazurek kroz svoj sada već dugogodišnji interdisciplinarni rad u raznim djelovima svijeta, istražuje apstraktne forme kroz zvuk i sliku, stvarajući složena multimedijalna djela koja nadilaze žanrovske granice. Njegovi radovi, u kojima se zvuk, svjetlost i prostor prepliću, otvaraju nove dimenzije percepcije, a njegov doprinos ovogodišnjem festivalu nadilazi samo glazbu, pružajući cjelovito senzorno iskustvo kroz ovu instalaciju-izložbu, koja će se također moći pogledati do kraja festivala. Iste večeri, na glavnoj festivalskoj pozornici, nastupaju Tinymental, duo Bojana Krhlanka i Pavla Jovanovića, s elektroakustičkom “komprovizacijom” Inner Disposition, koja je nastala prošle godine u produkciji organizacije Kontejner, nakon čega slijedi eksperimentalna audiovizualna izvedba Pitch Shifting autora Grgura Savića, Sanje Star i Richarda Scotta, koja spaja improvizaciju uživo, elektroniku i video umjetnost.
U petak, 8. studenog, na scenu stupa slovenski trio Svojat (Andrej Fon, Ivo Poderžaj i Vid Drašler), koji kroz improvizaciju i eksperimentiranje s bogatim zvučnim teksturama donosi svjež i nekonvencionalan zvuk. Iste večeri premijerno će biti izveden projekt Roj Osa meets Rob Mazurek, nastao na rezidenciji u sklopu ISPOD BINE festivala u Splitu. Roj Osa, relativno novi bend Nenada Sinkauza, Alena Sinkauza i Marca Quarantotta, koji je s prvim albumom Azbestni krovovi (2023.) izazvao veliki interes publike i kritike, imali priliku čuti uživo lani, a ove godine na ISPOD BINE festivalu udružuje snage s multidisciplinarnim umjetnikom Robom Mazurekom, stvarajući jedinstvenu zvukovnu avanturu kroz rezidenciju u Splitu, koja će kulminirati premijernim nastupom 8. studenog. Producent ove vrhunske umjetničke suradnje i mini turneje je Umjetnička organizacija P137, uz koprodukciju udruge Mavena i festivala ISPOD BINE, a izvedbe će se održati i u Puli i Zagrebu, kao najava 11. izdanja NO Jazz festivala.

Posljednji dan ovogodišnjeg festivala, 9. studenog, započinje DJ radionicom koju vode DJ-evi iz beogradskog kolektiva SUTRA. U večernjim satima, premijerno će nastupiti novi bend iz splitskog underground-a, 65Bandits (Joško Žižić, Eugen Jeličić i Lana Beović), a nakon njih dugoročni noise jazz duo Brio, koji kao projekt braće Gordana i Nevena Krajačića postoji još od 90-tih, svjesno se zadržavajući na margini ‘domaće underground scene’, baveći se nužnim istraživanjem granica kompozicije i improvizacije, zvuka i tišine, buke i muzike. Festival završava u klubu Kocka live actom Jeronima Jandrića, studenta UMAS-a te predstavljanjem beogradske eksperimentalne elektronske scene kroz nastup DJ-eva iz kolektiva SUTRA (UBICA, Bucalo, SAUD).
Osim izložbi i izvedbi, festival nudi i “sneek-peak” u rezidencijalni program od 3. do 8. studenog u Beton Kinu, gdje se može pratiti razvoj suradnje između benda ROJ OSA i ROB MAZUREKA, DJ radionicu, kao i već poznati glazbeni intermezzo u lobiju između nastupa koji već godinama pažljivo bira Igor Stangliczky, koji je autor i ovogodišnjeg vizualnog identiteta festivala, a ove godine nam se, kao kreator svjetla cijelog festivala, autorski pridružuje Izvanredni Bob.
ISPOD BINE nije samo festival, već je godinama izrastao u platformu koja omogućava umjetnicima i publici da zajedno istraže nove dimenzije zvuka kroz suvremene hibridne, eksperimentalne, interdisciplinarne i participative forme. Uz bogat i raznolik program, međunarodne suradnje, umjetničke rezidencije i interaktivne radionice, festival nadilazi granice današnjeg poimanja umjetnosti, te gleda u budućnost otvarajući prostore za inovacije i eksperiment.
ISPOD BINE 2024 nastavlja istraživati i redefinirati mogućnosti sound arta, stvarajući inovativnu platformu za dijalog umjetnika i publike u srcu Splita. Ovogodišnji program donosi ne samo zvučne eksperimente, već i niz interdisciplinarnih suradnji koje otvaraju nova poglavlja u svijetu umjetnosti zvuka. Split se tako i ove godine potvrđuje kao ključna točka na karti europskog sound arta, okupljajući umjetnike i entuzijaste iz cijelog svijeta u kreativnom središtu Doma mladih.
Osnivači i voditelji festivala su producentica i kustosica Natasha Kadin i oblikovatelj zvuka i medijski umjetnik Hrvoje Pelicarić, već godinama uz svestranu pomoć multidisciplinarnog umjetnika Igora Stangliczkog i tehničkog realizatora Eugena Jeličića, a ove godine im se, u raznim, često hibridnim ulogama u produkciji festivala, pridružuju Izvanredni Bob, Andrea Miloš, Marin Renić, Jelena Šimundić Bendić i Doris Zalović.
Organizator i producent festivala je udruga MAVENA – 36 njezinih čuda, partneri ovogodišnjeg ISPOD BINE festivala su organizacije Kontejner, P137, Platforma Doma mladih, Koalicija udruga mladih i ustanova Multimedijalni kulturni centar Split, a program se provodi uz financijsku potporu Ministarstva kulture i medija, Grada Splita, Grada Pula, Grada Zagreba i Zaklade Kultura nova.

Press IB to continue_

6/11 20h — Amfiteatri — TONI MEŠTROVIĆ: Odzvuk od zvuka (amfiteatri), otvorenje
6/11 22h — Ispod Bine — VALERIO TRICOLI: For Old Times Sake, per Nagra 4.2 (mono) e campionatore
7/11 20h — Galerija MKC — ROB MAZUREK: Radical Chimeras, otvorenje
7/11 21h — Ispod Bine — TINYMENTAL / Bojan Krhlanko, Pavle Jovanović /: Inner Disposition 7/11 22h — Ispod Bine — PITCH SHIFTING / Grgur Savić, Sanja Star, Richard Scott /
8/11 20h — Ispod Bine — SVOJAT / Andrej Fon, Ivo Poderžaj, Vid Drašler / 8/11 22h — Ispod Bine — ROJ OSA meets ROB MAZUREK, premijera
9/11 18-20h — Kocka — SUTRA kolektiv – DJ radionica
9/11 20h — Ispod Bine — 65Bandits / Joško Žižić, Eugen Jeličić, Lana Beović /: Angry Birds
9/11 21h — Ispod Bine — BRIO / Gordan & Neven Krajačić /
9/11 23h — Klub Kocka — Jeronim Jandrić, live act
— SUTRA meets ISPOD BINE / UBICA, Bucalo, SAUD / 3 – 8 / 11 — Beton Kino
— ROJ OSA meets ROB MAZUREK – rezidencija / 6 – 9 / 11
— AV Lobi — INCREDIBLE BOB & IGOR STANGLICZKY

Press linktr.ee/ispodbine to continue_

Boris Bedrač - ENERGETSKI SOFTVERI
2024-11-05 19:00 - 2024-11-09 13:00
Izložba „Energetski softveri“ predstavlja višegodišnje istraživanje posvećeno proučavanju vizualnih i energetskih kodova. Ova izložba istražuje lingvistiku vizualno energetskog jezika, pokušavajući razumjeti ne samo njegovu strukturu, već i utjecaj koji ima na čovjeka i prostor oko nas.

Boris Bedrač akademski slikar diplomirao 1994. godine u klasi Đure Sedera. Izlagao je na samostalnim i grupnim izložbama. Otvorenje izložbe je u utorak, 5.11. s početkom u 19 sati.

Izložba će se moći pogledati od 5. do 10. studenog.

Radno vrijeme Orisa: pon – pet (9 do 19h)

Subota: 10 – 13h

Vidimo se u Orisu!

Predavanje Dore Lučić o hispanoameričkoj fotografkinji Sari Facio
2024-11-05 19:00 - 21:00
Pridružite nam se na predavanju o Sari Facio (1932.–2024.), istaknutoj argentinskoj fotografkinji, novinarki, urednici i kustosici, čije je djelovanje oblikovalo vizualnu kulturu Latinske Amerike. Facio je ostavila neizbrisiv trag kroz brojne knjige, antologijske publikacije te portrete političara i pisaca, koji su danas dio kolektivne memorije.
Od šezdesetih godina prošlog stoljeća, Facio je posvećeno radila na promociji latinoameričke fotografije u svijetu, s posebnim naglaskom na argentinske autore. Ipak, njezina najvrjednija ostavština su fotografije Argentine koja više ne postoji. Fascinirana temama identiteta kroz prizmu kulture i politike, koristila je fotografiju kao alat za dokumentiranje i kritičko promišljanje društva, posebno u kontekstu ljudskih prava i kolektivnog sjećanja.
Sara Facio osnovala je izdavačku kuću La Azotea, posvećenu izdavanju fotoknjiga, kroz koju su izdane autorske knjige Buenos Aires Buenos Aires i Humanario, u suradnji s fotografkinjom Aliciom D’Amico i književnikom Juliom Cortázarom. U vrijeme diktatorskih vlada i političke cenzure, autori su stvorili ove vrijedne intermedijalne projekte kako bi ukazali na društvene probleme i ponudili pozitivnu promjenu. U knjizi Buenos Aires Buenos Aires koristili su konture grada kao scenu za portretiranje stanovnika, dok su fotoknjigom Humanario zavirili iza vrata gradske psihijatrijske bolnice.
Sara Facio dala je jedinstven, ženski pogled na umjetničku scenu u vremenu kada je argentinska fotografija bila duboko patrijarhalna i isključiva. Time je zadužila povijest umjetnosti i kulturu Argentine, ostavljajući naslijeđe koje i danas inspirira.
Veselimo se vašem dolasku!

Promocija romana Bojana Krivokapića: "Vila Fazanka"
2024-11-04 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Knjižnica Marije Jurić Zagorka ugostit će novosadskog autora Bojana Krivokapića, dobitnika brojnih književnih nagrada i autora zbirke kratkih priča „Trči Lilit, zapinju demoni“, poezije „Žoharov let“ i „Gnezdo dečaka“ te romana „Proleće se na put sprema“. Razgovarat ćemo o njegovom novom roman “Vila Fazanka” u kojem autor istražuje teme prošlosti, ljubavi, gubitka i pronalaženja mira, a nominovan je i za ovogodišnju Evropsku nagradu za književnost.

GSK Kerempuh: TRAŽI SE NOVI SUPRUG
2024-11-03 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht

Popusti na grupne posjete (10 i više osoba)
Prodaja na tel. 01/4833 645, 01/4833 646

Bunike: Za dlaku (rad u nastajanju)
2024-11-03 19:00 - 20:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Suvremeno-cirkuski kolektiv Bunike predstavlja duhoviti rad u nastajanju koji tematizira perfekcionizam.

Tutek, Habjan, Lukač: DISPOZICIJA 2024_ dijagram dijaloga / ARHITEKTURA _FILM _PLES
2024-11-03 19:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Istraživanje kroz projekt DISPOZICIJA _dijagram dijaloga započelo je u 2020. godini kao dio eksperimentalne interdisciplinarne suradnje arhitektica Ivane Tutek i Bernarde Lukač s pjesnikom i multimedijalnim umjetnikom Stanislavom Habjanom na različitim projektima: arhitektonskim projektima i realizacijama, radionicama sa studentima Arhitektonskog fakulteta, kao i izložbama /Galerija Modulor 2020., 2023., Atelijeri Žitnjak 2022., Galerija SC 2024./, izvedbama i publikacijama vezanim uz izvođenje projekta koji se od 2022. godine provodi kao dio institucionalnog istraživanja na Arhitektonskom fakultetu u Zagrebu. Projekt Dispozicija istražuje i prikazuje kretanje od arhitekture prema drugim umjetnostima i obratno (arhitektura, dizajn, literatura, poezija, glazba, film, ples, performans itd.) kroz apstraktne kompozicijske dijagrame koji se prezentiraju na izložbama, i u publikacijama ili kroz izvedbenu formu. Takvi procesni kompozicijski modeli prisutni u strukturi i oblikovanju bilo kojeg umjetničkog djela omogućavaju komunikaciju između umjetničkih medija, ali i umjetničkih, znanstvenih i tehničkih disciplina u cjelini, pri tom se transformirajući i nadograđujući osnovnu strukturu u domeni novog medija – nadosjetilni dijagrami koji spajaju naizgled nespojivo.
Koncept izlaganja:
Izložba /3.11.-10.11./ je zamišljena u dva dijela: kao uvod i zaključak radionice studenata /25.-30.10.2024./ preddiplomskog studija arhitekture Arhitektonskog fakulteta Sveučilišta u Zagrebu.
Uvodni dio je izložba autora radionice /I. Tutek, B. Lukač i S. Habjan/, a završni dio je izložba radova sa radionice studenata arhitekture. Izložbe se međusobno nadopunjuju i formiraju tematsku cjelinu.
Uz otvaranje izložbe /3.11.2024. > 18h/ predviđa se glazbeno-plesni performans umjetničkog kolektiva Car je gol.
Studenti treće godine preddiplomskog studija Arhitektonskog fakulteta u okviru prostora galerije Modulor projektiraju kompozicijski dijagram događanja – apstraktni mehanizam koji aktivira zadani segment ili cijeli prostor na odabrani željeni način /prostorni konstrukt za odabranu plesnu koreografiju uz muzičku temu s tekstom/: tema je prostor plesa, arhitektura iza pokreta u prostoru.
DIJAGRAM /grč. diagramma/ – nacrt, grafikon, skica, shema, mapa, simbol, graf, slika, pictogram… /dispozicija – UREĐAJ; MAŠINA /DISPOSITIF; DEVICE/ – „uređaj koji razmješta ili postavlja u određeni red“: sistem, mehanizam, kriterij, logika, norma, strategija, apstraktna mapa… prostorno-vremenska apstraktna mašina – rutina izvođenja nije jasno definirana već dijagram kreativno sudjeluje u stvaranju radnje.
Važna je razlika između dvije opne gdje se proteže naš svijet: prva opna /realni svijet/ i druga opna /meta-svijet ideja i apstraktnih značenja/. Prva opna je koža Zemlje, a druga koža je dijagramatska inskripcija na prvu opnu. Ponašanje svake opne utječe na onu drugu i izaziva određenu reakciju. U metaprostoru dijagramatski modeli stvaraju stabilnost u vremenu i kontinuitet između različitih pozicija. To je otvoreni prostor dijaloga znanosti i raznih vrsta umjetnosti.
Tema je prostor u pokretu, arhitektura iza plesne koreografije na određenu glazbenu temu s poetskim tekstom. Metodom kreativnog procesa prevođenja plesnog pokreta unutar filmskog kadra /koji odgovara na glazbenu temu i poetski tekst u podlozi/ u grafički prikaz te odmicanjem od primarnog medija omogućava se iskorak u novu slobodu stvaranja prostorne forme. Plesna koreografija vodi nas do vizualne / grafičke kompozicije, a sve se oslanja isključivo na apstrakciju /procesni apstraktni grafički modeli/.

KRATKI CV AUTORA_
Stanislav Habjan, pisac i multimedijski umjetnik; koristi se tekstom, fotografijom, grafičkim dizajnom, performansom, glazbom. Autor je šest knjiga proze, dvije knjige pjesama, nekoliko slikovnica i grafičkih mapa. Svoje izložbe koncipira kao interaktivne ambijente u kojima boravi kao kustos i domaćin, autor i lik. Kao alternativni predavač, sa svojom Liter-art-urom, neškolskim satom o knjigama gostuje u gimnazijama, galerijama i knjižnicama. Od 2019. nastupa s umjetničkim kolektivom Car je gol, za koji piše scenarije i pjesme.
Bernarda Lukač, mag.ing.arch. /Atelier Minerva/ sudjeluje na brojnim izložbama, radionicama, publikacijama i arhitektonsko-urbanističkim projektima. Bavi se grafičkim dizajnom, na glazbenoj sceni djeluje u sklopu post-punk sastava DDR.
Ivana Tutek, izv.prof.art.dr.sc., arhitektica /Arhitektonski fakultet Sveučilišta u Zagrebu, Kabinet za crtanje i plastično oblikovanje/, radi u nastavi, surađuje na arhitektonsko-urbanističkim projektima i znanstveno-stručnim studijama, izložbama, radionicama i publikacijama te istražuje i projektira kompozicijske dijagrame /Atelier Minerva/.

GK Žar ptica: Ja sam Akiko
2024-11-03 11:00 - 12:05 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Predstava Ja sam Akiko – nastala prema istoimenoj knjizi Stefana Tićmija, po svom izlasku je u jednakoj mjeri osvojila kako dječju i odraslu publiku, tako i struku.
Akiko je neobična djevojčica čija koža miriše na stari papir, ima pjegice, kao prijevozno sredstvo služi joj njezino srce na četiri kotača, voli leksikone i oca, ne voli granice, podjele i gospođu Lindu, razgovara s ručnicima i stablima, zna slova, ali ne i brojeve. Akiko je, kao i mnoga djeca današnjice, često usamljena, zbog čega razvija bogat doživljajni svijet, nastao maštovitim promatranjem svakodnevice kroz prizmu poetskog izričaja, te “stvara” bliskog prijatelja Marcela, koji se, na kraju, snagom ljubavi opredmećuje.
Ja sam Akiko ne preže od motiva kao što su tjeskoba i usamljenost, kao ni onih vedrijih poput radoznalosti, individualnosti, zajedništva i ljubavi. Akiko oblikuje svoj svijet birajući i odbacujući riječi koje ga određuju, čime se naglašava čudotvorna moć jezika.
Ja sam Akiko slojevita je predstava koja, tematizirajući ljubav, svojom zaigranošću, raspjevanošću i filigranskom igrom donosi dašak čarolije svim generacijama.
Autor: Stefan Tićmi
Režija: Slađana Kilibarda
Igraju: Marko Hergešić, Matej Đurđević, Vini Jurčić, Dora Dimić Rakar, Damian Humski

Z/K/M/: Halo, halo, ovdje Radio Zagreb
2024-11-02 20:00 - 21:15, 2024-10-30 20:00 - 21:15, 2024-10-29 20:00 - 21:15 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autorski projekt Pavlice Bajsić Brazzoduro prema radijsko-dokumentarističkoj potrazi Pavlice Bajsić Brazzoduro i tekstu Tomislava Zajeca
Redateljica: Pavlica Bajsić Brazzoduro

GSK Kerempuh: PLJUSKA
2024-11-02 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŠKRTAC
2024-10-31 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar

Popusti na grupne posjete (10 i više osoba)
Prodaja na tel. 01/4833 645, 01/4833 646

Monuments
2024-10-31 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Kao nastavak na premijeru plesne predstave, autor projekta “Monuments” Nikola Krgović (N/OBE) će tijekom rezidencije u Pogonu, u suradnji s vizualnim umjetnikom Ivanom Lušičićem-Liikom, razviti proširene audiovizualne materijale za potrebe predstave, a program će rezultirati njihovom jednosatnom izvedbom.

Održiva Ura: Prostorne forme
2024-10-31 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na nadolazeću Održivu Uru koja će se održati u četvrtak, 31. listopada 2024. u 17:30h u Uraniji – Prostor kreacije. Tema ovog predavanja je “Prostorne forme“, a gost predavač je Jana Čulek, renomirana arhitektica i predavačica s međunarodnim iskustvom.
U ovom predavanju, Jana Čulek će nas povesti kroz promišljanje arhitekture i urbanizma ne samo kao discipline koja daje prostorne odgovore, već kao polja koje postavlja ključna pitanja o prostoru, društvu i okolišu. S naglaskom na problematizaciju naspram klasičnog „rješavanja problema“, Jana će podijeliti svoju viziju arhitekture kao alata za postavljanje novih izazova, propitivanje ustaljenih praksi i stvaranje prostora za inovativna rješenja.
Ključne teme predavanja:

Arhitektura i urbanizam kao kritičke discipline – Kako se kroz postavljanje pitanja može otvoriti prostor za nove ideje i perspektive?
Problematizacija vs. “Problem-solving” – Razlika između tradicionalnog pristupa rješavanja zadataka i istraživačkog pristupa koji postavlja nova pitanja i propituje zadano.
Primjeri iz prakse – Jana će predstaviti primjere iz svoje međunarodne karijere, uključujući iskustva studiranja na prestižnom Berlage Institutu, rad u Nizozemskoj, te doktorske studije i istraživanja na TU Delft.
Nova uloga i alati arhitekata i urbanista – Kako razviti alate koji nadilaze klasične metode projektiranja i omogućuju arhitektima da odgovore na složene društvene, ekonomske i ekološke izazove našeg vremena.

Ovo predavanje pruža priliku da dobijete uvid u novi način razmišljanja o arhitekturi i urbanizmu – pristup koji ne traži samo rješenja, već stvara kontekst za kritičko promišljanje prostora. Bilo da ste student, stručnjak u arhitekturi i urbanizmu, ili jednostavno zainteresirani za razvoj održivih prostora, ovo je prilika da proširite svoje horizonte.
Pridružite nam se i saznajte kako arhitektura i urbanizam mogu postati alati za inovacije, kritičko razmišljanje i oblikovanje održive budućnosti.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

GSK Kerempuh: RASPAD SISTEMA
2024-10-30 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori: H. Shields / J. Sayer / H. Lewis
Redatelj: Borko Perić
U formi teatra u teatru, priča prati dramski ansambl koji po prvi put pred publikom izvodi svoj novi komad, ozbiljan krimić po uzoru na Agathu Christie i njezinu „Mišolovku“, no od samog početka izvedbe počinju se nizati svi mogući problemi s kojima se glumci na sceni mogu susresti. Kao u slavnom Murphyjevom zakonu, sve što može poći po zlu, definitivno polazi i publici je sasvim jasno da je ponor u opću katastrofu neizbježan. Ipak, glumci uporno nastoje održati iluziju i nastaviti s predstavom do samog kraja… Mnogi se slažu kako se radi o jednoj od glumački i tehnički najzahtjevnijih predstava postavljenih na domaćoj sceni.
Koliko je raskošan u dijalogu, ovaj tekst sadrži bogatstvo neverbalne komike te brojne mogućnosti za glumačke bravure, elemente stand-upa, ironije i autoironije te posvete Buster Keatonu i njegovoj slapstick komediji. Kao takav predstavlja izvrstan poligon za sav humorni i kreativni potencijal sjajnog Kerempuhovog ansambla.
Prevoditelj: Matija Vasić
Scenograf: Branko Lepen
Kostimografkinja: Vedrana Rapić
Autor glazbe: Robert Homen
Koregorafkinja: Tihana Strmečki
Asistent redatelja: Aleksandar Švabić
Inspicijentica: Ena Subotić

Igraju:
Ana Maras Harmander
Hrvoje Kečkeš
Marko Makovičić / Luka Petrušić
Damir Poljičak
Matija Šakoronja
Iskra Jirsak
Josip Brakus
Nikša Butijer / Domagoj Ivanković

Popusti na grupne posjete (10 i više osoba)
Prodaja na tel. 01/4833 645, 01/4833 646

Dream Theater u Areni Zagreb
2024-10-29 20:00 - 23:00 | Arena Zagreb, Ul. Vice Vukova 8, 10000, Zagreb, Croatia, Zagreb, Croatia (Local Name: Hrvatska)
DREAM THEATER NA TURNEJI POVODOM 40 GODINA BENDA STIŽU U ARENU ZAGREB!
Kultna postava benda Dream Theater – James LaBrie, John Myung, John Petrucci, Mike Portnoy i Jordan Rudess prvi put zajedno na turneji nakon 14 godina!
Dream Theater, dobitnici Grammy nagrade, pioniri progresivnog metala i jedni od najznačajnijih bendova toga žanra, u sklopu velike svjetske turneje povodom 40. obljetnice rada stižu u Zagreb 29. listopada. Koncert će se održati u Areni Zagreb, a na njemu će bend puna tri sata svirati Dream Theater klasike i omiljene pjesme obožavatelja iz svog bogatog kataloga

Emanacija prirode
2024-10-29 19:00 - 21:00, 2024-10-29 08:00 - 17:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13, Zagreb
Tematska žirirana izložba Sekcije za oblikovanje plemenitih kovina i umjetničkog nakita ULUPUH-a
Autorice koncepta i kustosice izložbe: Iva Körbler i Sonja Turner Fegić
Autori: Stjepan Balja, Carlos Ignacio Bellante, Mara Borović, Ines Delač, Ljiljana Fabijanić, Smiljka Franjić, Silvia Gottwald, Suzana Jagar Vrkić, Sabina Kolonić, Eta Linčir, Dunja Naerlović, Zlatko Odrčić, Mirna Oštarić Kerr, Božica Petković, Marijana Pišonić, Zdravka Radić, Julijana Rodić Ozimec, Andrea Rosandić, Tajana Sesar, Nenad Sovilj.
Pozvani autori: Katarina Ćurković, Ana Garžina, Dalia Katavić, Anita Kontrec, Mario Nokaj, Tiana Pozaić, Jan Gabriel Vinciguerra.
Posjetitelji će moći razgledati izložbu do 11. studenog u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati. Nedjeljom i praznikom Galerija je zatvorena. Ulaz je slobodan.

Poezija je za sve: Aljoša Pužar, "Pitanje nadležnosti"
2024-10-29 19:00 - 20:00
U utorak 29. listopada 2024. posjeti tribinu Poezija je za sve, promociju zbirke pjesama Pitanje nadležnosti kulturologa, antropologa i pisca Aljoše Pužara koja će se održati u Knjižari Fraktura (Ulica kneza Mislava 17, Zagreb) u 19 sati.
Uz autora, o knjizi će govoriti književnica, teatrologinja i kritičarka Nataša Govedić, a razgovor će moderirati spisateljica i urednica Monika Herceg.
O knjizi:
‘Na putu od posla do kuće, u prolascima kroz ambulante, na stanicama i u vlakovima, u ubrzanoj komunikaciji novog tisućljeća koja uvelike koristi jezik interneta, skraćenica i emotikona, gdje je to mjesto na kojem će nas susresti poezija? Krije li se ona i u prolaznicima pijancima, liječnicima, slučajnim poznanstvima? Odgovor na to pitanje u svojoj zbirci Pitanje nadležnosti traži poznati kulturolog i antropolog Aljoša Pužar. Pjesme su to koje je ispisivalo promatranje, bilo da je promatrač na distanci, ili se upliće u kreiranje poetskog tkiva.
Urbana svakodnevica, političko u razgovorima, psovka, dekadencija, lažni moralni postulati i konzumacija kulture jer je to u trendu – sve je to dio stvarnosti u kojoj poezija pokušava preživjeti. Aljoša Pužar ostavlja čitatelja s pitanjima uvjeta tog preživljavanja, i s jasnom dijagnozom današnjice.
Pitanje nadležnosti antropološka je studija svakodnevnog u vremenu kapitalizma i površnog shvaćanja spoznaje i znanja, kada nema više ni vremena – za poeziju, ali najviše i ipak ona je poezija koja se oduvijek prenosila od usta do usta, da bi se zapisala u samog pjesnika.’
Pridruži se!

Predavanje "Sintetički medij - umjetnost, dizajn i umjetna inteligencija"- dr. sc. Nikola Bojić
2024-10-28 19:00 - 21:00 | galerija Šira, Preradovićeva 13, Zagreb, 10000, Croatia (Local Name: Hrvatska)
Kako umjetna inteligencija mijenja način na koji se stvaraju i gledaju slike? Predavanje istražuje medijsku prirodu sintetičkih slika, od ranih fotografskih tehnika do računalne umjetnosti, s posebnim naglaskom na veze AI-a s konceptualnom umjetnošću sedamdesetih godina.
O predavaču:
Dr. sc. Nikola Bojić istražuje odnose prostora, tehnologije i budućnosti. Diplomirao je povijest umjetnosti i muzeologiju u Zagrebu, a magistrirao na Harvardu. Njegovi projekti izlagani su u Kunstahalleu Baden Baden, Taipei Bijenalu, Moderna Museetu, ZKM-u, Venecijanskom bijenalu i Milanskom trijenalu. Predavao je na MIT-u, objavio niz znanstvenih članaka i knjigu umjetnika “Excavations”. Trenutno je pridruženi istraživač na MIT-iju i docent na ALU u Zagrebu.

Predstavljanje knjige „40 pisama za kosti i dušu“ i otvorenje izložbe Mirka Puljića GALIOTA
2024-10-28 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Knjižnica Marije Jurić Zagorke poziva Vas na predstavljanje knjige konceptualnog umjetnika i Prve hodajuće galerije Mirka Puljića – Galiota naziva „40 pisama za kosti i dušu“. Zbirka sadrži 36 pisama napisanih prije puna dva i pol desetljeća, između rujna 1993. i travnja 1994. godine koja svjedoče o prijateljstvu autora i „tete Željke“. Posebnost pisama je što su ona nastala u vrijeme autorovog psihičkog i fizičkog oporavka, započetog u tamnim životnim okolnostima nakon teške automobilske nesreće.
U sklopu predstavljanja knjige bit će postavljena i izložba autorovih likovnih radova posvećenih uvaženom likovnom pedagogu i kritičaru prof. Josipu Depolu.
